
ANEXA 2 La P.H.C.L Giurgița  Nr. 42/10.11.2026

CONTRACT DE PARTICIPARE LA PROIECTUL
[bookmark: _Hlk243319708]finanțat prin Programul Dezvoltare Durabilă și Tranziție Justă 2021-2027, 
Acțiunea „Energie verde accesibilă și mobilitate nepoluantă”
componenta „Dezvoltarea surselor de energie regenerabilă pentru comunități de energie”.


Nr. …………… din data……......…………........

I. PĂRȚILE CONTRACTANTE
Prezentul contract se încheie între:
1. UNITATEA ADMINISTRATIV-TERITORIALĂ …………………………………………………………, cu sediul în …………………………………………………........................................., județul …………………………, CIF ……………………………, cont …………………………………………… deschis la …………………………………………, reprezentată legal prin …………………………………………, în calitate de Primar, denumită în continuare „UAT”, pe de o parte,
și
2. Doamna / Domnul …………………………………………………………, domiciliat(ă) în …………………………………………………, str. ……………………………… nr. ……, județul …………………………, legitimat(ă) cu CI/BI seria …… nr. ……………, CNP ……………………………………, în calitate de reprezentant al gospodăriei, denumit(ă) în continuare „Beneficiar”, pe de altă parte,
denumite împreună „Părțile”, au convenit încheierea prezentului contract, cu respectarea următoarelor clauze.

II. TEMEIUL LEGAL
[bookmark: _Hlk243066453]Prezentul contract reprezintă actul prin care se stabilesc drepturile și obligațiile reciproce, specifice proiectului comun, între UAT în calitate de solicitant și persoana fizică reprezentant al gospodăriei individuale, astfel cum este prevăzut în Ghidul solicitantului aferent Programului pentru Tranziție Justă (PDDTJ) 2021–2027, componenta „Dezvoltarea surselor de energie regenerabilă pentru comunități de energie”.

III. PREVEDERILE CONTRACTULUI
Articolul 1. Obiectul contractului
Obiectul contractului îl constituie stabilirea drepturilor și obligațiilor reciproce ale Părților în vederea includerii gospodăriei în proiectul de investiții depus/implementat de UAT, având ca scop realizarea sistemului fotovoltaic, sistemului de stocare, pompei de căldură și sistemul EMS (Energy Management System), destinate exclusiv autoconsumului, precum și aderarea la comunitatea de energie, care va fi înființată în conformitate cu prevederile Ghidului solicitantului.

Articolul 2. Locul de implementare
Investiția se implementează la locul de consum situat la adresa ................................................................................................, Carte Funciară nr.................…………………...

Articolul 3. Obligațiile UAT 
Unitatea administrativ-teritorială se obligă:
–  să includă gospodăria în cererea de finanțare și să implementeze proiectul cu respectarea prevederilor Ghidului solicitantului și a contractului de finanțare;
–  să asigure, prin proiect, finanțarea, achiziția, montarea, punerea în funcțiune și recepția sistemului fotovoltaic, sistemului de stocare, pompei de căldură și sistemului EMS (Energy Management System), destinate exclusiv autoconsumului;
–  să obțină avizele, acordurile și autorizațiile necesare realizării, racordării și exploatării investiției;
–  să dimensioneze sistemele menționale la Art. 1 în funcție de necesarul de consum al locației, pentru a nu depăși autoconsumul (depășirea necesarului implică ajutor de stat și nu este eligibilă);
–  să transmită Beneficiarului certificatele de garanție și documentele tehnice ale echipamentelor instalate;
–  să constituie comunitatea de energie ca entitate juridică legal constituită și operațională, pe perioada implementării proiectului, cât și a durabilității (5 ani de la data efectuarii platii finale de catre  MIPE).

Articolul 4. Obligațiile Beneficiarului
4.1. Beneficiarul se obligă:
–  să pună la dispoziția proiectului imobilul descris la Art. 2, pe toată durata prezentului contract, și să asigure accesul neîngrădit al reprezentanților UAT, al executanților și al autorităților cu rol de verificare și control, atât în perioada de implementare, cât și în perioada de durabilitate;
–  să pregătească imobilul pentru execuția lucrărilor și să asigure condițiile tehnice necesare (acolo unde este cazul, împământarea electrică), conform indicațiilor executantului;
–  să mențină destinația de autoconsum a energiei produse și să nu împiedice funcționarea capacităților instalate;
–  să utilizeze echipamentele numai în condiții normale, conform specificațiilor tehnice și manualului de utilizare, și să nu permită intervenția persoanelor neautorizate asupra acestora, sub sancțiunea pierderii garanției;
–  să anunțe neîntârziat UAT/executantul cu privire la orice defecțiune în funcționarea echipamentelor;
–  să adere la comunitatea de energie și să asume constituirea acesteia până la finalul perioadei de implementare, cel târziu până la finalul perioadei de durabilitate;
–  să furnizeze datele și documentele necesare pentru realizarea analizei energetice, pe care ulterior să o semneze;
–  să notifice UAT, în termen de cel mult 5 zile lucrătoare, orice situație, eveniment sau modificare de fapt ori de drept care poate afecta eligibilitatea, implementarea sau durabilitatea investiției.
4.2. În cazul în care va primi finanțare, pe perioada implementării proiectului, cât și a durabilității (5 ani de la data efectuarii platii finale de catre  MIPE), solicitantul trebuie să:
–  să mențină investiția realizată asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia;
–  să nu modifice proprietatea asupra infrastructurii/echipamentelor finanțate într-un mod prin care s-ar acorda un avantaj nejustificat unei întreprinderi sau unui organism public; 
–  să nu realizeze o modificare substanțială asupra utilizarii investiției care afectează natura, obiectivele sau condițiile de realizare și care ar determina subminarea obiectivelor inițiale ale acesteia; 
4.4. Beneficiarul să nu transmită dreptul de proprietate sau folosinta asupra imobilului către o persoană juridică sau o entitate care desfășoară activități economice care ar afecta investiția.
4.5. În cazul transmiterii dreptului de proprietate către o persoană fizică, înstrăinarea este condiționată de preluarea de către dobânditor a tuturor obligațiilor rezultate din prezentul contract. Nepreluarea acestor obligații, darea în plată (Legea nr. 77/2016) sau executarea silită a imobilului în favoarea unei întreprinderi atrag neeligibilitatea sumelor aferente.

Articolul 5. Comunitatea de energie
5.1. Părțile convin că energia produsă este destinată exclusiv acoperirii consumului propriu (autoconsum) al imobilelor cuprinse în proiect.
5.2. Eventualele venituri obținute vor fi direcționate pentru acoperirea costurilor de funcționare a comunității de energie ce va fi creată prin proiect.
5.3. Modul de participare, de organizare, de luare a deciziilor și de distribuire a beneficiilor comunității de energie se stabilește prin statutul/regulamentul comunității de energie, la care Beneficiarul aderă.

Articolul 6. Recepția lucrărilor și punerea în funcțiune a sistemelor
6.1. După finalizarea lucrărilor de instalare, UAT, prin executant, încheie procesul-verbal de recepție la terminarea lucrărilor și, după caz, procesul-verbal de punere în funcțiune, în conformitate cu HG nr. 907/2016 și cu legislația aplicabilă.
6.2. Beneficiarul are obligația de a fi prezent, personal sau prin reprezentant, la recepția lucrărilor și la punerea în funcțiune, de a semna documentele aferente și de a prelua în folosință investiția în vederea autoconsumului.

Articolul 7. Garanția echipamentelor și a lucrărilor
7.1. Garanția produselor și echipamentelor instalate se acordă conform certificatelor de garanție emise, potrivit specificațiilor producătorului și condițiilor tehnice minime din Ghidul solicitantului, perioada de garanție calculându-se de la data procesului-verbal de recepție la terminarea lucrărilor.
7.2. Pe durata garanției, remedierea sau înlocuirea echipamentelor defecte se realizează prin executant, fără costuri pentru Beneficiar, în condițiile de garanție aplicabile.
7.3. Garanția nu acoperă defecțiunile cauzate de utilizarea sau întreținerea necorespunzătoare, de intervenția persoanelor neautorizate, de modificările efectuate fără acordul executantului ori de cauze de forță majoră.

Articolul 8. Evitarea dublei finanțări
Beneficiarul declară că investiția care face obiectul prezentului contract nu este și nu a fost finanțată, pentru același imobil, prin alte programe cu finanțare din surse publice (inclusiv fonduri ale Uniunii Europene, norvegiene sau elvețiene), evitându-se astfel dubla finanțare.

Articolul 9. Raportul cu Autoritatea de Management
Beneficiarul ia la cunoștință că gospodăria nu este parte în contractul de finanțare și nu are un raport juridic direct cu Autoritatea de Management. Drepturile și obligațiile sale decurg exclusiv din prezentul contract.

Articolul 10. Durata contractului
10.1. Prezentul contract intră în vigoare la data semnării de către ambele Părți.
10.2. Clauzele privind menținerea investiției și durabilitatea rămân pe deplin aplicabile pe întreaga perioadă de durabilitate, respectiv 5 ani de la data efectuării plății finale către UAT.

Articolul 11. Protecția datelor cu caracter personal
11.1. Prelucrarea datelor cu caracter personal ale Beneficiarului se realizează în scopul depunerii, implementării, monitorizării și verificării proiectului, cu respectarea Regulamentului (UE) 2016/679 (GDPR) și a legislației naționale.
11.2. Beneficiarul are dreptul de acces, de rectificare, de ștergere, de restricționare și de opoziție, dreptul la portabilitate, dreptul de a-și retrage consimțământul și dreptul de a depune plângere la ANSPDCP.
11.3. Consimțământul se exprimă prin semnarea prezentului contract și a formularului de consimțământ  „Declaraţie de consimțământ privind prelucrarea datelor cu caracter personal” .

Articolul 12. Confidențialitate
Informațiile și documentele puse la dispoziție de o Parte celeilalte pe durata executării contractului vor fi tratate cu confidențialitate și protejate împotriva accesului neautorizat, cu excepția informațiilor a căror comunicare este impusă de lege sau solicitată de autoritățile competente.

Articolul 13. Notificările între Părți
13.1. Orice notificare se consideră valabil comunicată dacă este transmisă în scris, prin scrisoare recomandată cu confirmare de primire sau prin e-mail, la datele de contact menționate de beneficiar.
13.2. Notificarea transmisă după ora 17:00 se consideră comunicată în prima zi lucrătoare următoare.

Articolul 14. Forța majoră
14.1. Forța majoră este evenimentul extern, imprevizibil, absolut invincibil și inevitabil, care împiedică executarea contractului și exonerează de răspundere partea care o invocă; aceasta se constată de autoritatea competentă.
14.2. Partea care invocă forța majoră o notifică celeilalte Părți în termen de 10 zile de la apariție și face dovada acesteia în cel mult 15 zile, având obligația de a notifica, în același termen, și încetarea situației. Cazul fortuit nu este exonerator de răspundere.

Articolul 15. Răspunderea contractuală
15.1. Neexecutarea, executarea defectuoasă sau cu întârziere a obligațiilor asumate obligă Partea în culpă la repararea prejudiciului cauzat celeilalte Părți.
15.2. Beneficiarul răspunde pentru prejudiciile cauzate UAT în relația cu finanțatorul, inclusiv pentru sumele devenite neeligibile ori supuse recuperării ca urmare a nerespectării obligațiilor sale.
15.3. Nerespectarea obligațiilor din prezentul articol atrage răspunderea Beneficiarului, inclusiv pentru prejudiciile cauzate UAT în relația cu finanțatorul. Se va avea în vedere că, în conformitate cu prevederile art. 65 din Regulamentul (UE) nr. 1060/2021, rambursarea efectuată pe motivul nerespectării dispozițiilor din acest articol (4) este proporțională cu perioada de neconformitate.

Articolul 16. Încetarea contractului
16.1. Contractul încetează prin ajungerea la termen, prin acordul scris al Părților sau prin denunțare, în cazul în care gospodăria nu mai îndeplinește condițiile de eligibilitate ori nu își respectă obligațiile esențiale asumate.
16.2. Constituie situații care pot atrage încetarea contractului și pierderea/recuperarea finanțării, fără a se limita la acestea: pierderea dreptului de proprietate prin executare silită fără preluarea obligațiilor de către dobânditor; darea în plată a imobilului; transmiterea proprietății către o persoană juridică sau o entitate economică; instituirea unor sarcini nepermise de Ghidul solicitantului.
16.3. Încetarea contractului nu afectează obligațiile deja scadente între Părți.

Articolul 17. Clauze suspensive
17.1. Prezentul Contract intră în vigoare la data semnării acestuia de către ambele părți, însă efectele sale, inclusiv obligațiile UAT privind implementarea investiției la locul de consum al Beneficiarului, sunt suspendate până la data semnării contractului de finanțare pentru proiectul realizat în cadrul Programului Dezvoltare Durabilă și Tranziție Justă 2021-2027, Acțiunea „Energie verde accesibilă și mobilitate nepoluantă", componenta „Dezvoltarea surselor de energie regenerabilă pentru comunități de energie".
17.2. Prezentul contract încetează de drept, fără intervenția instanței și fără altă formalitate (părțile recunoscând acest pact comisoriu), dacă (a) UAT decide să nu mai depună cererea de finanțare sau (b) proiectul depus de UAT este respins definitiv în etapele de evaluare, selecție sau contractare, iar căile de atac administrative sau judiciare au fost epuizate sau s-a renunțat la ele. Încetarea operează fără notificare prealabilă; UAT informează Beneficiarul despre producerea evenimentului. În acest caz, Beneficiarul nu poate pretinde UAT daune-interese, despăgubiri, profit nerealizat sau penalități și își asumă riscul neacordării finanțării nerambursabile.

Articolul 18. Dispoziții finale
18.1. Orice modificare a prezentului contract se face prin act adițional, semnat de ambele Părți.
18.2. Niciuna dintre Părți nu poate cesiona sau delega drepturile ori obligațiile din prezentul contract, în tot sau în parte, fără acordul scris al celeilalte Părți și cu respectarea Ghidului solicitantului aferent Programului pentru Tranziție Justă (PDDTJ) 2021–2027, componenta „Dezvoltarea surselor de energie regenerabilă pentru comunități de energie”.
18.3. Dacă oricare dintre prevederile contractului devine nulă sau inaplicabilă, celelalte prevederi rămân valabile, clauza afectată fiind înlocuită cu una validă, cu efect juridic similar.
18.4. Prezentul contract se completează cu prevederile obligatorii ale Ghidului solicitantului și reprezintă întregul acord al Părților cu privire la obiectul său.
18.5. Eventualele litigii se soluționează pe cale amiabilă, iar în caz contrar de către instanțele judecătorești competente.
18.6. Prezentul contract a fost încheiat astăzi, …………………………, în două exemplare originale, câte unul pentru fiecare Parte.



	UAT
Primar
Nume: ………………………………
Semnătura: ……………………
L.S.
	Beneficiarul
Reprezentant al gospodăriei
Nume: ………………………………
Semnătura: ……………………

